**Sentimente bipolare**

*Iorguveronicayahoo.com*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Astăzi m-alinți şi mă doreşti

Şi mă iubeşti cu înflăcărare,

Mâine absent şi rece eşti

Şi mă întreb ...Cine eşti oare?

Astăzi eşti fulger mânios

Şi tunet înfricoşător,

Mâine eşti soare radios

Când blând, când arzător.

În sentimente tu ai haos,

Nici nu mai şti ce îți doreşti,

Acum zici că ai vrea repaos,

Mâine mă întrebi ...Pe unde eşti?

Tu eşti ca vântul cel puternic

Ce şuieră-n suflet neîncetat,

Şi mă forțează să abdic

De pe tronul pe care m-a urcat.

Apoi ca o rază de soare

Ce îmi pătrude adânc în suflet,

Alungi vântul c-o dezmierdare

Şi-mi spui cuvinte de poet.

Ce sentimente amestecate

Se ascund în al tău suflet,

Ce greu e să le simți pe toate

Drag păcătos ,curat ascet.